CELEX: 52015PC0033
Language: mt
Date: 2015-01-30
Title: Proposta għal DEĊIŻJONI TAL-KUNSILL li tistabbilixxi l-pożizzjoni li trid tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex jiġi estiż l-iskop tad-WTO u jippermetti l-espansjoni tal-Att għal Irkupru Ekonomiku tal-Baċir tal-Karibew tal-Istati Uniti (CBERA)

|
			
		
		
		52015PC0033
		
			Proposta għal DEĊIŻJONI TAL-KUNSILL li tistabbilixxi l-pożizzjoni li trid tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex jiġi estiż l-iskop tad-WTO u jippermetti l-espansjoni tal-Att għal Irkupru Ekonomiku tal-Baċir tal-Karibew tal-Istati Uniti (CBERA) /* COM/2015/033 final - 2015/0023 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-għan ta’ din il-proposta huwa li
tiġi stabbilita l-pożizzjoni li trid tieħu l-Unjoni Ewropea
fil-Kunsill Ġenerali tal-Organizzazzjoni Dinjija tal-Kummerċ (WTO)
dwar it-talba tal-Istati Uniti biex jiġi estiż u jitwessa’ l-iskop
tad-WTO biex jiġi estiż l-iskop u jippermetti l-espansjoni tal-Att
għal Irkupru Ekonomiku tal-Baċir tal-Karibew tal-Istati Uniti (CBERA)
mill-1 ta' Jannar 2015 sal-31 ta' Diċembru 2019
u b'hekk l-Unjoni Ewropea titħalla tappoġġja din it-talba
għal eżenzjoni. 
2.           ELEMENTI LEGALI TAL-PROPOSTA
L-Artikolu 218(9) tat-Trattat dwar
il-Funzjonament tal-Unjoni Ewropea (TFUE) jistipula li meta jkun
jeħtieġ li tittieħed deċiżjoni li jkollha effett
legali f’korp stabbilit permezz ta' ftehim internazzjonali, il-Kunsill, fuq
proposta mill-Kummissjoni jew mir-Rappreżentant Għoli tal-Unjoni
għall-Affarijiet Barranin u l-Politika ta' Sigurtà, għandu jadotta
deċiżjoni li tistabbilixxi l-pożizzjoni li għandha
tiġi adottata f'isem l-Unjoni. L-għoti ta’ eżenzjoni li
tippermetti lill-Istati Uniti biex testendi u twessa’ l-ambitu ta’
eżenzjoni eżistenti tagħti trattament ta’ tariffa preferenzjali
għal prodotti li joriġinaw fil-pajjiżi u territorji
benefiċjarji eliġibbli tal-Amerika Ċentrali u tal-Karibew
maħtura skont id-dispożizzjonijiet tal-Att dwar l-Irkupru Ekonomiku
tal-Baċir tal-Karibew kif emendat l-aħħar nett taqa’ taħt
din id-dispożizzjoni billi d-deċiżjoni hija meħuda f’korp
imwaqqaf minn ftehim internazzjonali (il-Kunsill Ġenerali tad-WTO jew
Konferenza Ministerjali) li jaffettwa d-drittijiet u l-obbligi tal-UE. 
3.           ELEMENTI FAKULTATTIVI 
Il-Kummissjoni se tkun awtorizzata biex
tieħu pożizzjoni f’isem l-UE biex tappoġġja t-talba
tal-Istati Uniti għal eżenzjoni tad-WTO biex jiġi estiż u
jitwessa’ l-kamp ta’ applikazzjoni tad-deroga eżistenti sa fejn ikun
meħtieġ biex tippermetti lill-Istati Uniti biex tipprovdi trattament
mingħajr dazju għal prodotti eliġibbli li joriġinaw minn
pajjiżi tal-Amerika Ċentrali u l-Karibew benefiċjarji u
territorji mill-1 ta’ Jannar 2015 sal-31 ta’ Diċembru 2019. 
L-Istati Uniti
tiġġustifika t-talba tagħha maċ-ċirkostanzi
eċċezzjonali tas-sitwazzjoni ekonomika għall-pajjiżi
tal-Baċir tal-Karibew. L-għan tas-CBERA emendat huwa li jgħin
il-kummerċ u l-iżvilupp ekonomiku u l-irkupru ta’ dawn
il-pajjiżi billi jinkoraġġixxu l-espansjoni tal-kapaċità
produttiva tagħhom b’reazzjoni għal aċċess aktar liberali u
għal opportunitajiet kummerċjali ġodda. 
Skont l-Istati Uniti,
il-ħelsien mid-dazju pprovduti taħt CBERA m’għandhiex tkun ta’
preġudizzju għall-interessi ta’ membri oħra li ma jibbenefikawx
minn dan it-trattament, u huwa mistenni li l-estensjoni ta’ tali trattament
mingħajr dazju ma jikkawżax l-Istati Uniti devjazzjoni sinifikanti
ta’ importazzjonijiet ta’ prodotti eliġibbli skont CBERA li joriġinaw
f’Membri li mhumiex pajjiżi benefiċjarji.
It-talba għal eżenzjoni tkun
ir-raba' estensjoni tat-trattament speċjali, li bħalissa huwa validu
sal-31 ta’ Diċembru 2014. L-Istati
Uniti kienu mogħtija eżenzjoni ta’ obbligi skont il-paragrafu 1
tal-Artikolu I fil-15 ta’ Frar 1985, għall-perijodu mill-1 ta’ Jannar 1984
sat-30 ta’ Settembru 1995. Fil-15 ta’ Novembru 1995 l-Istati Uniti
ngħataw tiġdid tar-rinunzja fir-rigward tal-paragrafu 1 tal-Artikolu
I tal-GATT 1994 sat-30 ta’ Settembru 2005 u, għal darb’oħra, fid-29
ta’ Mejju 2009 sal- 31 ta’ Diċembru 2014, sa fejn neċessarja
għall-Istati Uniti sabiex jipprovdu trattament mingħajr dazju
għall-importazzjonijiet ta’ prodotti eliġibbli li joriġinaw
f’pajjiżi benefiċjarji magħżula skont
id-dispożizzjonijiet CBERA.
Għall-UE, it-talba għal
eżenzjoni ma tqajjimx tħassib ekonomiku billi trattament
mingħajr dazju m’għandhux impatt fuq il-kummerċ tal-UE ma’
pajjiżi benefiċjarji. 
2015/0023 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li trid
tittieħed mill-Unjoni Ewropea fil-Kunsill Ġenerali
tal-Organizzazzjoni Dinjija tal-Kummerċ dwar it-talba tal-Istati Uniti
għal eżenzjoni tad-WTO biex jiġi estiż l-iskop tad-WTO u
jippermetti l-espansjoni tal-Att għal Irkupru Ekonomiku tal-Baċir
tal-Karibew tal-Istati Uniti (CBERA) 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4), flimkien mal-Artikolu 218(9) tiegħu,
Wara li kkunsidraw il-proposta
mill-Kummissjoni Ewropea, 
Billi:
(1)       Skont il-paragrafu 3
tal-Artikolu IX tal-Ftehim tad-WTO, l-Istati Uniti bagħtu talba għal
proroga tal-eżenzjoni preżenti sal-31 ta’ Diċembru 2019 u
jiġi estiż l-ambitu tar-rinunzja eżistenti mill-obbligi skont
il-paragrafu 1 tal-Artikolu I tal-Ftehim Ġenerali dwar it-Tariffi u
l-Kummerċ 1994 (GATT 1994), sa fejn hu neċessarju li jkun
permissibbli li l-Istati Uniti jipprovdu trattament mingħajr dazju
għal prodotti eliġibbli li joriġinaw minn pajjiżi u
territorji benefiċjarji tal-Amerika Ċentrali u l-Karibew
(“pajjiżi benefiċjarji”) maħturin skont
id-dispożizzjonijiet ta’ Att dwar l-Irkupru Ekonomiku tal-Baċir
tal-Karibew tal-1983, kif emendat permezz tal-Att ta' Espansjoni dwar l-Irkupru
Ekonomiku tal-Baċir tal-Karibew tal-1990 u  permezz tal-Att ta’
Sħubija Kummerċjali tal-Baċir tal-Istati Uniti-Karibew,
l-opportunità emisferika tal-Haiti permezz tal-Att dwar is-Sħubija ta'
Inkoraġġiment tal-2006, l-Opportunità Emisferika tal-Ħaiti
permezz tal-Att dwar l-Isħubija ta' Inkoraġġiment tal-2008, u
l-Att tal-Programm għal Titjib Ekonomiku ta' Ħaiti tal-2010
(kollettivament, “CBERA kif emendat”).
(2)       L-Istati Uniti kienu
mogħtija eżenzjoni ta’ obbligi skont il-paragrafu 1 tal-Artikolu I
fil-15 ta’ Frar 1985, għall-perijodu mill-1 ta’ Jannar 1984 sat-30 ta’
Settembru 1995. Fil-15 ta’ Novembru 1995 l-Istati Uniti ngħataw
tiġdid tar-rinunzja fir-rigward tal-paragrafu 1 tal-Artikolu I tal-GATT
1994 sat-30 ta’ Settembru 2005 u, għal darb’oħra, fid-29 ta’ Mejju
2009 sal- 31 ta’ Diċembru 2014, sa fejn neċessarju għall-Istati
Uniti sabiex jipprovdu trattament mingħajr dazju
għall-importazzjonijiet ta’ prodotti eliġibbli li joriġinaw
f’pajjiżi benefiċjarji magħżula skont id-dispożizzjonijiet
CBERA.
(3)       L-Artikolu IX,
il-paragrafi 3 u 4, tal-Ftehim ta’ Marrakesh li jistabbilixxi
l-Organizzazzjoni Dinjija tal-Kummerċ (il-Ftehim tad-WTO) jistipula
l-proċeduri għall-għoti ta’ eżenzjonijiet li
jikkonċernaw il-Ftehimiet Kummerċjali Multilaterali fl-Anness 1A
jew 1B jew 1C tal-Ftehim tad-WTO u l-annessi tagħhom. 
(4)       L-għoti ta’ din
l-eżenzjoni ma taffettwax negattivament la l-ekonomija tal-Unjoni u lanqas
ir-relazzjonijiet kummerċjali mal-benefiċjarji ta’ din
l-eżenzjoni. Barra minn hekk, l-Unjoni tappoġġa b’mod
ġenerali l-azzjonijiet għall-ġlieda kontra l-faqar u stabbiltà
f’pajjiżi tal-benefiċjarji.
(5)       Għaldaqstant, huwa
xieraq li tiġi stabbilita l-pożizzjoni li trid tittieħed
mill-Unjoni fil-Kunsill Ġenerali tad-WTO biex tkun appoġġjata
t-talba għal eżenzjoni mill-Istati Uniti,
ADOTTAT DIN ID-DEĊIŻJONI: 
Artikolu 1
Il-pożizzjoni li trid
tittieħed mill-Unjoni Ewropea fil-Kunsill Ġenerali
tal-Organizzazzjoni Dinjija tal-Kummerċ hija li tappoġġja
t-talba għal eżenzjoni tal-Istati Uniti biex jiġi estiż u
jitwessa’ l-iskop tal-Att għal Irkupru Ekonomiku tal-Baċir
tal-Karibew tal-Istati Uniti (CBERA) kif emendat l-aħħar
mill-1 ta' Jannar 2015
sal-31 ta' Diċembru 2019 skont it-termini tat-talba
għal eżenzjoni. 
Din il-pożizzjoni għandha tiġi
espressa mill-Kummissjoni. 
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha. 
Magħmul fi Brussell,
                                                                       Għall-Kunsill
                                                                       Il-President